Kujtime në shishe

__NOINDEX__

Kujtime në shishe është një novelë e shkruajtur nga shkrimtari Musli Berisha, i njohur nën emrin e penës Mumir Ferko.

 Ngjarja 
Novela "Kujtime në shishe", e autorit kosovar Mumir Ferko, eksploron artistikisht një zonë të ndjeshme, të cilën pa ngurrim mund ta quajmë tabu. Këtë ide e shpreh qartë një prej personazheve të novelës, serbi Nemanja, i cili deklaron me dyshim fatal dhe pesimizëm: "Do të kalojnë breza derisa emocionet dhe armiqësitë të qetësohen." Megjithatë, ky fatalitet i marrëdhënieve serbo-shqiptare pëson një krisje të madhe, thuajse si një ëndërr, në kontekstin e zhvillimeve politike-diplomatike, ekonomike, fetare e sociale. Kjo "krisje e madhe", që mund të përshkruhet si një Big Bang i ri në marrëdhëniet serbo-shqiptare të Kosovës, buron nga mendjet e kthjellëta dhe të pafajshme të të rinjve.

Novela vështron më në thellësi teatrin e luftës dhe përqendrohet me realizëm dhe vërtetësi në hapjen e kapitujve të rinj të këtyre marrëdhënieve, veçanërisht ndër brezat e rinj që nuk mbajnë mbi vete barrën e armiqësisë së trashëguar. Përkundrazi, ata mbajnë vetëm "Kujtime në shishe". Shpalosja graduale e ngjarjeve ridimensionon përmasat e tragjedisë dhe, njëkohësisht, rrëfyesi Shpend B., si zëdhënës i opinionit më progresist kosovar, pasqyron pikëpamjet e tij për shkaktarët e "Plojës së Dubravës, 19-22 maj 1999", si dhe tragjeditë e tjera. Ai thekson qëndrimin që duhet mbajtur ndaj përgjegjësive historike, një qëndrim demokratik dhe jo i ngatërruar.

Mosvështrimi i faktorit serb si një bllok homogjen krijon jo vetëm një përfytyrim diferencues, por edhe hapësirën për një mision historik të ri. Ky mision është mbajtur në duart e "Rinisë për Serbinë e Re", që nuk synon të harrojë të kaluarën, por ruan kujtesën e saj në një "shishe me kujtime". Ky proces, siç shprehet në mënyrë simbolike, duhet të ndodhë pa pritur që koha të shërojë plagët vetvetiu dhe pa hequr dorë nga përballja aktive me të shkuarën.
 Referime 

https://infokult.al/mumir-freko-kujtime-ne-shishe/

 Lidhjet e jashtme